钦定古今图书集成/明伦汇编/官常典/第535卷 > 梅思祖
## 钦定古今图书集成/明伦汇编/官常典/第535卷 > 梅思祖

按：《明外史》本传：“思祖，夏邑人。初为元义兵。元帅叛，从
刘福通扩廓。”其父。寻弃福、通，归张士诚，为中书左
丞，守淮安。徐达兵至，迎降，并献四州。士诚杀其兄弟
数人。太祖以思祖知命识微，降谕褒美，比之“陈平马
援”，擢授大都督府副使。从大军伐吴，克昇山水寨，下
湖州，围平江，皆有功。吴平，迁浙江行省右丞。从大将
军伐中原，克山东，取汴、洛，破陕州，下潼关。旋师徇河
北，至卫辉。元平章龙二弃城走彰德，师从之。龙二复
出走，遂降其城，守之，略定北平未下州郡。从大军平
晋、冀，复从平陕西别将克邠州，获元参政毛贵等三
十人。从大将军破扩廓于定西，还自秦州破略阳，入
沔州，取兴元。洪武三年论功，封汝南侯，食禄九百石，
予世券。四年伐蜀。五年征甘肃。还，命巡视山、陕、辽东
城池。十四年，四川水尽源通塔平、散毛诸洞长官作
乱，命思祖为征南副将军，与江夏侯周德兴率兵讨
平之。十五年复与傅友德平云南，置贵州都司，以思
祖署指挥使。寻署云南布政司事，与平章潘元明同
守云南。思祖善抚辑，远人安之，是年卒。